KOMISIJOS KOMUNIKATAS EUROPOS PARLAMENTUI IR TARYBAI 2014–2020 m. decentralizuotų agentūrų žmogiškųjų ir finansinių išteklių programavimas /* COM/2013/0519 final */





TURINYS 1........... Įvadas............................................................................................................................ 3 2........... Agentūrų užduočių vykdymas naudojant turimus išteklius.................................................. 5 2.1........ 2014–2020 m. DFP. Agentūrų išteklių kiekio kitimo apribojimai...................................... 5 2.2........ Bendro darbuotojų skaičiaus mažinimas ir etatų perskirstymo rezervo sudarymas.............. 6 2.3........ Atskirų agentūrų poreikių vertinimas skirstant etatų perskirstymo rezerve esančius etatus................................................................................................................ 6 2.4........ Agentūrų ir Komisijos užduočių bei išteklių skirtumai........................................................ 7 2.5........ Europos mokyklų finansavimas........................................................................................ 7 3........... 2014–2020 m. agentūrų žmogiškųjų ir finansinių išteklių programavimas........................... 8 3.1........ Agentūrų kategorijų reikšmė nustatytam agentūrų išteklių kiekiui....................................... 8 3.2........ Indėlis į etatų perskirstymo rezervą. Visu pajėgumu veikiančios agentūros ir naujas užduotis vykdančių agentūrų dalis, veikianti visu pajėgumu..................................... 8 3.3........ Etatų perskirstymo rezerve esančių etatų gavėjai. Veiklą pradedančios agentūros ir naujas užduotis vykdančių agentūrų naujas užduotis vykdanti dalis.................. 8 4........... Pagrindiniai skaičiavimų rezultatai.................................................................................... 9 4.1........ Darbuotojų skaičius per penkerius metus sumažintinas 5 proc.......................................... 9 4.2........ Etatų perskirstymo rezervas.......................................................................................... 10 4.3........ Skirtinos ES biudžeto lėšos. DFP viršutinių ribų neviršijantys orientaciniai išlaidų paketai............................................................................................................... 10 5........... Detalūs skaičiavimų rezultatai........................................................................................ 13 5.1........ Veiklą pradedančios agentūros...................................................................................... 13 5.2........ Naujas užduotis vykdančios agentūros........................................................................... 15 5.3........ Komisijos pasiūlymai dėl steigsimų naujų įstaigų............................................................. 19 6........... Tolesni veiksmai........................................................................................................... 19 KOMISIJOS KOMUNIKATAS EUROPOS PARLAMENTUI IR TARYBAI 2014–2020 m. decentralizuotų agentūrų žmogiškųjų ir finansinių išteklių programavimas 1. Įvadas Decentralizuotos agentūros – neatskiriama Sąjungos veikimo dalis. Šios agentūros prisideda prie įvairių sričių Sąjungos politikos įgyvendinimo, taip pat, telkdamos specialistų žinias, padeda priimti sprendimus, be to, didina Sąjungos veiklos matomumą ES valstybėse narėse. Per 35 metus įvairioms užduotims vykdyti buvo įsteigtos 32 decentralizuotos agentūros. Steigiantis naujoms agentūroms ir daugėjant jau veikiančių agentūrų užduočių, bendras agentūrų darbuotojų skaičius ir joms skiriamų ES subsidijų suma bėgant laikui labai išaugo. Kiekviena agentūra buvo steigiama atskirai, neturint bendros strateginės vizijos dėl jų vaidmens ir vietos Sąjungoje. Atsižvelgiant į komunikate „Europos agentūros. Tolesnės veiklos kryptys“[1] Komisijos šiuo klausimu pradėtus svarstymus, buvo surengtos išsamios tarpinstitucinės Europos Parlamento, Tarybos ir Komisijos diskusijos. Po šių svarstymų 2012 m. liepos mėn. buvo patvirtintas bendras požiūris į decentralizuotas agentūras, visų pirma siekiant spręsti įvairias su didėjančiu agentūrų skaičiumi susijusias valdymo problemas, tikintis, kad racionalizavus veiklą ir pagerinus jos rezultatus padidės veiksmingumas. Šis bendras požiūris buvo įkūnytas atitinkamu veiksmų planu, apie kurio įgyvendinimą Komisija reguliariai informuos Europos Parlamentą ir Tarybą. Siekiant užtikrinti šio visapusiško požiūrio į decentralizuotas agentūras baigtumą, šiame komunikate, remiantis naująja 2014–2020 m. daugiamete finansine programa (DFP), programuojamas kiekvienos decentralizuotos agentūros darbuotojų skaičius ir joms skirtinų subsidijų sumos. Šis programavimas turi būti atliekamas laikantis DFP nustatytų viršutinių išlaidų ribų ir nuostatos per penkerius metus sumažinti darbuotojų skaičių 5 proc. , taikytinos visoms institucijoms, įstaigoms ir agentūroms, nurodytoms Tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo projekte[2], dėl kurio sutarė Europos Parlamentas, Taryba ir Komisija. Atsižvelgdama į tai, Komisija ketina su Europos Parlamentu ir Taryba sutarti dėl decentralizuotoms agentūroms vidutinės trukmės laikotarpiu reikiamų išteklių. Toliau pateiktomis diagramomis iliustruojamas bendras interesas kontroliuoti visų ES institucijų ir įstaigų administracinių išlaidų bei darbuotojų skaičiaus kitimą. Iš šių diagramų matyti, kad bendra decentralizuotoms agentūroms skirtų ES lėšų suma ir bendras šių agentūrų planinis etatų skaičius nuo 2000 m. nuolat augo, iš dalies dėl to, kad agentūrų skaičius nuo 2000 m. iki dabar padidėjo nuo 12 iki 32. Bendra ES lėšų, skirtų decentralizuotų agentūrų išlaidoms padengti, suma padidėjo aštuoniais kartais – nuo 95 mln. EUR 2000 m. iki 2013 m. biudžete numatytų 775 mln. EUR. Panašiai, bendras decentralizuotų agentūrų planinių etatų skaičius padidėjo keturiais kartais – nuo 1 486 2000 m. iki 6 050 2013 m.[3] Šiame komunikate nustatomos DFP atitinkančios decentralizuotų agentūrų išlaidų ir žmogiškųjų išteklių kiekio kitimo ribos, kartu atsižvelgiant į neseniai įsteigtų agentūrų poreikius ir į poreikius, kylančius dėl agentūroms teisėkūros institucijos paskirtų naujų užduočių. 2. Agentūrų užduočių vykdymas naudojant turimus išteklius 2.1. 2014–2020 m. DFP. Agentūrų išteklių kiekio kitimo apribojimai Decentralizuotų agentūrų darbuotojų skaičiaus ir joms skirtų asignavimų kitimą 2014–2020 m. ribos dvi pagrindinės sąlygos: viena vertus, galios naujojoje 2014–2020 m. DFP nustatyti orientaciniai agentūrų išlaidų paketai pagal išlaidų kategorijas; kita vertus, bus siekiama per penkerius metus sumažinti agentūrų darbuotojų skaičių 5 proc. Be to, kaip ir kitų ES darbuotojų atveju, bus padidintas darbo valandų skaičius atitinkamai nedidinant atlyginimo. Siekdama užtikrinti, kad taikant šiuos apribojimus kartu būtų tenkinami agentūrų poreikiai, Komisija, atsižvelgdama į kiekvienos agentūros veikimo laiką ir numatomą jos užduočių kitimą iki 2020 m., suskirstė jas į tris kategorijas: – visu pajėgumu veikiančios agentūros – tai stabiliai veikiančios agentūros, vykdančios pastovias užduotis; – naujas užduotis vykdančios agentūros užduotis, kurios, palyginti su ankstesniais metais, nepasikeitė, vykdo visu pajėgumu, tačiau taip pat turi vykdyti papildomas arba pakitusias užduotis, kurios yra aiškiai numatytos jų steigimo reglamento daliniame pakeitime arba buvo numatytos pirminiame reglamente, tik suplanavus vėlesnį jų įsigaliojimo laiką; – veiklą pradedančios agentūros – tai neseniai įsteigtos agentūros, kurių veikla dar nenusistovėjusi. Taip suskirsčius agentūras sudaroma galimybė laikytis diferencijuoto požiūrio, nes dėl skirtingos padėties agentūrų poreikiai skiriasi. Bendras visų decentralizuotų agentūrų darbuotojų skaičius kasmet bus mažinamas vienu procentu, nebent agentūros nuspręstų iš karto sumažinti darbuotojų skaičių 5 proc. Pirmasis 1 proc. sumažinimas jau numatytas 2014 m. biudžeto projekte[4]. 5 proc. sumažinimas skaičiuojamas nuo 2013 m. etatų skaičiaus (įskaitant taisomojo biudžeto Nr. 4/2013 projektą), išskyrus tas agentūras, kurios 2013 m. jau sumažino savo darbuotojų skaičių, palyginti su 2012 m. Sumažinus etatų skaičių 5 proc. bendras etatų skaičius sumažėtų 303 etatais. Kita vertus, atsižvelgiant į tai, kad 2013 m. kai kurios agentūros[5] bendrai jau sumažino etatų skaičių 27 etatais, faktiškai būtų panaikinti 276 etatai iš 6 050 2013 m. patvirtintų etatų. Vadinasi, iš viso liktų 5 774 etatai, neskaičiuojant 30 etatų, kurie pagal užduočių perdavimo principą bus perkelti iš Komisijos į Europos GNSS agentūrą (GSA) (žr. 2.4 skyrių). 2.2. Bendro darbuotojų skaičiaus mažinimas ir etatų perskirstymo rezervo sudarymas Kad per penkerius metus iš viso 5 proc. sumažinus agentūrų planinių etatų skaičių kartu būtų tenkinami tam tikrų agentūrų poreikiai įgyti papildomų žmogiškųjų išteklių, Komisija siūlo sudaryti etatų perskirstymo rezervą, į kurį kasmet būtų perkeliamas 1 proc. visų agentūrų[6] etatų skaičiaus. Šie etatai būtų skiriami veiklą pradedančioms ir naujas užduotis vykdančioms agentūroms, kurioms būtina didinti planinių etatų skaičių. Svarbu pažymėti, kad šis etatų perskirstymo rezervas būtų sudarytas tik etatų, kuriuos galima panaudoti, ir nebūtų skirtas asmenims iš vienos agentūros į kitą perkelti. Šia priemone siekiama ne varžyti agentūrų veiklą, bet, atvirkščiai, ją dar labiau racionalizuoti ir užtikrinti tam tikrą lankstumą skirstant etatus kartu laikantis pagrindinių biudžeto apribojimų. 2.3. Atskirų agentūrų poreikių vertinimas skirstant etatų perskirstymo rezerve esančius etatus Komisija, atsižvelgusi į tarpusavio sąveikos bei racionalizacijos galimybes ir į kitus veiksnius, nuodugniai įvertino, kiek darbuotojų gali reikėti agentūroms 2014–2020 m. Atlikusi šį vertinimą Komisija galėjo nustatyti atskiroms agentūroms reikiamų darbuotojų, galimų įdarbinti per septynerius artimiausius metus nepažeidžiant DFP nustatytų apribojimų (2014–2020 m. laikotarpiui pripažintas 346 papildomų etatų poreikis), skaičių. Komisija siūlo etatų perskirstymo rezerve esančius etatus kasmet paskirstyti atsižvelgiant į pripažintus atskirų agentūrų poreikius. Taip bus paskirtas tinkamiausias atitinkamų išteklių naujoms užduotims vykdyti kiekis. Vertinant kiekvienos agentūros poreikius buvo atsižvelgta į naujai pavesimas ir į papildysimas dabartines užduotis, numatytas teisėkūros institucijos patvirtintuose teisės aktuose, Komisijos jau priimtuose pasiūlymuose ir Komisijos paskelbtuose bei šiuo metu rengiamuose pasiūlymuose. Vertinant buvo atsižvelgta ir į teisėkūros proceso metu agentūroms Europos Parlamento ir Tarybos pavestas papildomas užduotis. Be to, atsižvelgta ir į kiekvienos agentūros veiklos sritį, naujų užduočių pobūdį ir joms vykdyti reikiamos kompetencijos lygį. Taip pat buvo įvertintas kiekvienos agentūros pajėgumas naujas prievoles vykdyti nekeičiant dabartinės organizacinės struktūros, atsižvelgiant į galimą naujų prievolių ir jau vykdomų užduočių tarpusavio sąveiką ir dėl to galintį padidėti veiksmingumą. Kiek tai įmanoma ir atsižvelgiant į kasmet galimų perskirstyti etatų skaičių, naujų per šiuos septynerius metus skirtinų etatų skaičius nustatytas atsižvelgiant į atitinkamuose teisės aktuose ar pasiūlymuose numatytus agentūrų vykdytinos veiklos planus, kartu siekiant pamažu tolygiai didinti etatų skaičių. Nustatant siūlomą etatų skaičių taip pat atsižvelgta į naujas agentūrų vykdytinas reguliavimo užduotis, kurių rezultatai būtini norint įgyvendinti įvairių sričių Sąjungos politiką ir programas. Įvertinus, kiek darbuotojų reikia atskiroms agentūroms, nustatyta, kad daugumos agentūrų darbuotojų skaičių būtų galima pagrįstai padidinti jau pirmaisiais 2014–2010 m. laikotarpio metais, o ne tolygiau didinant etatų skaičių per visą laikotarpį. Nepaisant to, Komisija siūlo 2014–2018 m. į etatų perskirstymo rezervą kasmet perkelti 1 proc. etatų, kad agentūros, kurios rezervui vien teiks etatus, turėtų pakankamai laiko prisitaikyti prie etatų mažinimo, o kitos agentūros galėtų palaipsniui didinti etatų skaičių. Todėl Komisija siūlo etatų perskirstymo rezerve esančių etatų visų pirma skirti toms agentūroms, kurioms papildomų etatų reikia skubiausiai. Taikant šį laipsniškų pokyčių metodą, iki 2018 m. bus galima tenkinti visus pripažintus naujų etatų poreikius[7]. 2.4. Agentūrų ir Komisijos užduočių bei išteklių skirtumai Decentralizuotų agentūrų užduotys paprastai susijusios su nacionalinių įstaigų veiklos ir išteklių telkimu vienoje nepriklausomoje ES lygmens įstaigoje, kad būtų geriau sprendžiamos akivaizdžiai ES lygmens problemos. Šią telkiamąją veiklą atitinkamuose teisės aktuose nustato Parlamentas ir Taryba. Paprastai Komisija decentralizuotoms agentūroms neperduoda įgyvendinimo užduočių, visų pirma dėl to, kad tai sukeltų sudėtingų valdymo problemų, ypač turint omenyje valdybos vaidmenį, užduočių atskyrimą ir jų kontrolę atliekant Komisijos biudžeto įvykdymo patvirtinimo procedūrą. Dėl šios priežasties perduoti užduotis galima tik tinkamai pagrindus, jog tai būtina dėl užduoties ypatybių ir dėl konkrečios subjekto, kuriam perduodama užduotis, kompetencijos, taip pat užtikrinus patikimą finansų valdymą bei išlaidų veiksmingumą. Komisijai pagal įgaliojimo susitarimą perdavus kuriai nors agentūrai užduočių, Komisijos tarnybose turi būti sumažinta darbuotojų, kad būtų atsvertas darbuotojų skaičiaus padidėjimas agentūroje, taip pat turi būti siekiama užtikrinti tarpusavio sąveiką ir padidinti veiksmingumą. Vienu konkrečiu užduočių perdavimo atveju pasiūlyta pavesti Europos GNSS agentūrai (GSA) užduotis, susijusias su programų „Galileo“ ir EGNOS eksploatavimo etapu (išsamiau apie tai – 5.2 skyriuje). Komisija mano, kad ši agentūra labiausiai tinka šioms įgyvendinimo užduotims vykdyti, ir siūlo šiai agentūrai 2014–2020 m. perimti susijusias užduotis. Todėl, kad būtų atsvertas GSA planinių etatų skaičiaus padidėjimas, Komisija panaikins 30 savo planinių etatų (papildomai įgyvendindama ir Komisijos darbuotojų sumažinimo 5 proc. tikslą). Kadangi šių etatų skaičius bus atsvertas panaikinus atitinkamai etatų Komisijoje, jis nebus įtraukiamas į papildomų etatų, skirsimų iš etatų perskirstymo rezervo (žr. 2.2 skyrių), skaičių. 2.5. Europos mokyklų finansavimas Komisija siūlo pradėjus galioti naujajai DFP suderinti vadinamojo II tipo mokyklų finansavimo mechanizmus ir dengti agentūrų darbuotojų vaikų mokymosi II tipo[8] Europos mokyklose išlaidas iš agentūrų biudžeto, kad visoms agentūroms galiotų vienoda tvarka. Šiuo metu agentūrų darbuotojų vaikų mokymosi išmokos mokamos iš agentūrų biudžeto, jei netoliese nėra II tipo mokyklos. Tačiau įsteigus II tipo mokyklą mokymosi išlaidos dengiamos pagal 5 išlaidų kategoriją („Administravimas“). Komisija siūlo dėl pakeistos II tipo mokyklų finansavimo tvarkos susidarysimas papildomas agentūrų biudžeto išlaidas (kurių suma per 2014–2020 m., numatoma, bus apie 28,4 mln. EUR), kompensuoti atitinkamai padidinus susijusioms 10 agentūrų[9] skirtinas ES lėšas. 3. 2014–2020 m. agentūrų žmogiškųjų ir finansinių išteklių programavimas 3.1. Agentūrų kategorijų reikšmė nustatytam agentūrų išteklių kiekiui Kaip minėta, paprastai per nurodytą laikotarpį atskiroms agentūroms siūloma skirti ES lėšų suma ir siūlomas šių agentūrų darbuotojų skaičius nustatyti atsižvelgus į agentūrų vystymosi etapą. Suskirsčius agentūras į visu pajėgumu veikiančias, naujas užduotis vykdančias ir veiklą pradedančias agentūras, galima įvertinti individualius jų poreikius – paprastai neseniai įsteigtoms agentūroms arba agentūroms, kurioms neseniai pavestos naujos užduotys, reikia papildomų asignavimų ir papildomų darbuotojų užduotims, susijusioms su jų naujais arba naujai papildytais pavedimais, vykdyti, o visu pajėgumu veikiančių agentūrų struktūra ir biudžetas yra stabilūs. Toliau išsamiau aptariama, kaip atskirų agentūrų klasifikavimas atsiliepia nustatytam reikiamam agentūrų 2014–2020 m. žmogiškųjų ir finansinių išteklių kiekiui. 3.2. Indėlis į etatų perskirstymo rezervą. Visu pajėgumu veikiančios agentūros ir naujas užduotis vykdančių agentūrų dalis, veikianti visu pajėgumu Įprastu atveju Komisija siūlo šiuos su visu pajėgumu veikiančių agentūrų žmogiškaisiais ir finansiniais ištekliais susijusius pokyčius: – Planiniai etatai. Kaip nurodyta, darbuotojų skaičius per penkerius metus bus sumažintas 5 proc., taip pat kasmet į etatų perskirstymo rezervą bus perkeliamas 1 proc. etatų; – Kitas personalas. Tikimasi, kad, laikantis toliau nurodytos griežtos ES lėšų skyrimo agentūroms tvarkos, mažėjant bendram planinių etatų skaičiui, atitinkamai mažės ir išorės personalo etatų (išreikštų visos darbo dienos ekvivalentais), visų pirma tais metais, kuriais bus mažinamas etatų skaičius; – Skiriamos ES biudžeto lėšos. Siekiant užtikrinti, kad etatai būtų kasmet mažinami ir dalis jų perkeliama į etatų perskirstymo rezervą, visu pajėgumu veikiančioms agentūroms kasmet bus skiriama tokios pat kaip ankstesniais metais nominaliosios vertės ES lėšų suma. Agentūros darbuotojų skaičiui pasiekus nustatytąjį, skiriamų ES lėšų sumai bus pritaikytas standartinis defliatorius. 3.3. Etatų perskirstymo rezerve esančių etatų gavėjai. Veiklą pradedančios agentūros ir naujas užduotis vykdančių agentūrų naujas užduotis vykdanti dalis 5 skyriuje apžvelgiamos neseniai įsteigtos arba naujas užduotis vykdančios agentūros, kurioms laikui bėgant reikės papildomų išteklių (plg. 3.2 skyriuje numatytas bendras su žmogiškaisiais ir finansiniais ištekliais susijusias taisykles, taikomas visu pajėgumu veikiančioms agentūroms (ar naujas užduotis vykdančių agentūrų visu pajėgumu veikiančiai daliai)). Veiklą pradedančių agentūrų atveju, darbuotojų skaičiaus mažinimas, siekiant nustatyto 5 proc. tikslo ir dalį etatų perkeliant į etatų perskirstymo rezervą, kiekvienais metais, kuriais agentūra dar laikoma veiklą pradedančia agentūra (paskutiniai galimi metai – 2015 m.), reguliariai kompensuojamas skiriant atitinkamai etatų iš etatų perskirstymo rezervo. Nuo 2016 m. visos agentūros priskiriamos arba prie visu pajėgumu veikiančių, arba prie naujas užduotis vykdančių agentūrų. 3.2 skyriuje numatytos bendros visu pajėgumu veikiančioms agentūroms skirtos taisyklės (pvz., darbuotojų skaičiaus sumažinimas 5 proc. per penkerius metus, kasmetinis 1 proc. etatų perkėlimas į etatų perskirstymo rezervą 2014–2020 m., taip pat visu pajėgumu vykdomai veiklai skiriamos ES lėšų sumos vienodos nominaliosios vertės išlaikymas) kaip išeities taškas taikomos ir naujas užduotis vykdančioms bei veiklą pradedančioms agentūroms. Vėliau skirtinų ES lėšų suma tikslinama atsižvelgiant į papildomai skirtinus etatus, vidutines išlaidas ir taikant su agentūros vieta susijusį korekcinį koeficientą. Prireikus dengtina išlaidų suma tikslinama atsižvelgus į konkrečius su naujomis užduotimis susijusius aspektus (pvz., būtinybę įdiegti IT sistemų) arba į vienkartines statybos išlaidas, laikantis Finansinio reglamento[10] 203 straipsnyje numatytos statybos projektams taikomos tvarkos. 4. Pagrindiniai skaičiavimų rezultatai Šiame skyriuje pristatomi pagrindiniai rezultatai, gauti programuojant 2014–2020 m. decentralizuotų agentūrų darbuotojų skaičių ir joms skirtinų subsidijų sumas. 4.1. Darbuotojų skaičius per penkerius metus sumažintinas 5 proc. Pateiktoje apžvalgos lentelėje rodomas pagal DFP išlaidų kategorijas suskirstytų etatų skaičiaus kitimas per nurodytą laikotarpį neįskaičius iš Komisijos į agentūras perkelsimų etatų. Iš šios lentelės visų pirma matyti, kad išanalizavus individualius agentūrų poreikius, kaip aptarta 5 skyriuje, numatyta, kad faktiškai labai padidės 1a išlaidų kategorijai priklausančių agentūrų etatų skaičius, tačiau taip pat bus įgyvendintas tikslas per penkerius metus sumažinti darbuotojų skaičių 5 proc. Kaip minėta 2.1 skyriuje, kai kurios decentralizuotos agentūros jau sumažino planinių etatų skaičių sudarydamos 2013 m. biudžetą. Į šį faktą atsižvelgta numatant vėliausiai iki 2018 m. įgyvendinti tikslą sumažinti darbuotojų skaičių 5 proc. Decentralizuotų agentūrų planinių etatų skaičius (neįskaičius iš Komisijos perkelsimų etatų) Išlaidų kategorija || 2013 m. etatų skaičius || Bendras panaikintų 5 proc. etatų skaičius || Bendras 5 proc. sumažintų etatų skaičius || Programuojamas 2018–2020 m. etatų skaičius || Skirtumas tarp programuojamo 2018–2020 m. etatų skaičiaus ir 5 proc. sumažintų etatų skaičiaus 1a išlaidų kategorija || 2 227 || 111[11] || 2 128 || 2 237 || 109 2 išlaidų kategorija || 244 || 12 || 232 || 226 || -6 3 išlaidų kategorija || 2 368 || 119[12] || 2 255 || 2 214 || -41 4 išlaidų kategorija || 96 || 5 || 91 || 86 || -5 5 išlaidų kategorija || 206 || 10[13] || 205 || 193 || -12 Finansavimas savo lėšomis || 909 || 46 || 863 || 818 || -45 Iš viso || 6 050 || 303 || 5 774[14] || 5 774 || 0 Nurodyto laikotarpio pabaigoje skirtingose išlaidų kategorijose susidarę skirtumai tarp programuojamo etatų skaičiaus ir 5 proc. sumažintų etatų skaičiaus rodo su etatų perskirstymo rezervo naudojimu susijusius pokyčius. 4.2. Etatų perskirstymo rezervas Naudojant etatų perskirstymo rezervą, į kurį kasmet bus perkeliamas 1 proc. visų agentūrų etatų, 2014–2020 m. bus galima iš visu pajėgumu veikiančių agentūrų į veiklą pradedančias ir naujas užduotis vykdančias agentūras perkelti apie 193 etatus. Be to, iš naujas užduotis vykdančių ir veiklą pradedančių agentūrų į rezervą bus iš viso perkelti 123 etatai. Pridėjus iš Komisijos į GSA perkelsimus 30 etatų per nurodytą laikotarpį agentūrų poreikiams tenkinti iš viso bus galima skirti 346 papildomus etatus. Faktinį veiklą pradedančių ir naujas užduotis vykdančių agentūrų etatų skaičiaus pokytį, skyrus joms etatų iš etatų perskirstymo rezervo, galima nustatyti įvertinus panaikintų 5 proc. etatų skaičių, kasmet į etatų perskirstymo rezervą perkelsimo 1 proc. etatų skaičių ir iš rezervo skirsimų papildomų etatų skaičių. II priedo lentelėje parodoma, kaip dėl darbuotojų skaičiaus mažinimo 5 proc., kasmetinio 1 proc. etatų perkėlimo į etatų perskirstymo rezervą ir papildomų etatų iš rezervo skyrimo keisis dabartinis kiekvienos agentūros etatų skaičius, ir nurodomas galutinis etatų skaičius 2020 m. 4.3. Skirtinos ES biudžeto lėšos. DFP viršutinių ribų neviršijantys orientaciniai išlaidų paketai Pateiktoje apžvalgos lentelėje 2011 m. ir dabartinėmis kainomis rodomas šiame komunikate numatytas decentralizuotoms agentūroms skirtinų ES lėšų kitimas. Programuojant kiekvienų metų atskirų kategorijų išlaidų sumas atsižvelgta į 2013 m. vasario 7–8 d. Europos Vadovų Tarybos išvadose numatytas orientacinių agentūrų išlaidų paketų pagal išlaidų kategorijas DFP viršutines ribas. Agentūroms skirtinos ES biudžeto lėšos (mln. EUR, suapvalinti skaičiai 2011 m. ir dabartinėmis kainomis) DFP išlaidų kategorija || Kainos || Programuojama agentūroms skirtinų ES lėšų suma pagal DFP išlaidų kategorijas 2014 || 2015 || 2016 || 2017 || 2018 || 2019 || 2020 || Iš viso 1a išlaidų kategorija || 2011 || 224,2 || 292,0 || 299,9 || 294,4 || 251,5 || 287,2 || 286,4 || 1 935,6 Dabartinės || 237,9 || 316,0 || 331,1 || 331,6 || 288,9 || 336,5 || 342,2 || 2 184,3 2 išlaidų kategorija || 2011 || 48,9 || 48,5 || 44,9 || 44,1 || 43,0 || 41,0 || 41,0 || 311,5 Dabartinės || 51,9 || 52,5 || 49,6 || 49,6 || 49,4 || 48,1 || 49,0 || 350,2 3 išlaidų kategorija[15] || 2011 || 466,3 || 506,7 || 498,6 || 484,3 || 476,8 || 476,8 || 476,8 || 3 386,4 Dabartinės || 494,8 || 548,5 || 550,5 || 545,4 || 547,7 || 558,7 || 569,9 || 3 815,5 4 išlaidų kategorija || 2011 || 19,0 || 18,6 || 18,2 || 17,9 || 17,5 || 17,5 || 17,5 || 126,3 Dabartinės || 20,1 || 20,1 || 20,1 || 20,1 || 20,1 || 20,5 || 21,0 || 142,2 Iš viso || 2011 || 758,4 || 865,8 || 861,6 || 840,7 || 788,9 || 822,6 || 821,8 || 5 759,8 Dabartinės || 804,8 || 937,2 || 951,3 || 946,8 || 906,2 || 963,8 || 982,1 || 6 492,2 1a kategorijos išlaidų sumos svyravimai daugiausiai susiję su prognozuojamų ECHA pajamų, gaunamų iš pramonės subjektų vykdant veiklą cheminių medžiagų srityje, svyravimu, dėl kurio skiriasi ir šiai agentūrai numatoma skirti išlyginamoji ES lėšų suma. 2014 m. ECHA savo veiklą cheminių medžiagų srityje ir toliau finansuos vien savo lėšomis. Tačiau 2015 m. išlyginamoji ES lėšų suma, numatoma, pasieks 68 mln. EUR (dabartinėmis kainomis) ir svyruos tarp šio skaičiaus ir 77 mln. EUR per visą DFP laikotarpį, išskyrus 2018 m., kai reikiama išlyginamoji ES lėšų suma labai sumažės (iki 24 mln. EUR) dėl numatomo pajamų iš mokesčių, susijusių su registracijos data, augimo. Toliau pateiktoje diagramoje rodomas bendros agentūroms skirtinų ES lėšų sumos svyravimas per naujosios DFP laikotarpį. Skirtinų ES lėšų sumos svyravimas daugiausia susijęs su ECHA veiklai cheminių medžiagų srityje (1a išlaidų kategorija) skirtinomis išlyginamosiomis ES lėšų sumomis. Toliau pateiktoje diagramoje rodomas bendras agentūrų etatų skaičius per nurodytą laikotarpį sumažinus darbuotojų skaičių 5 proc. ir įskaičius iš Komisijos perkelsimus etatus. 5. Detalūs skaičiavimų rezultatai I priedo lentelėje apžvelgiami atlikus skaičiavimus nustatyti 2014–2020 m. kiekvienos agentūros darbuotojų skaičiai ir joms skirtinų subsidijų sumos. 5.1 ir 5.2 skyriuose trumpai aptariami suprogramuoti šešių agentūrų, kurios 2014–2020 m. laikotarpio pradžioje tebebus laikomos veiklą pradedančiomis agentūromis, ištekliai ir dvylikos naujas užduotis vykdysiančių agentūrų ištekliai. 5.3 skyriuje pristatomi Komisijos pasiūlymai, susiję su ateityje steigsima Europos bankų pertvarkymo valdyba ir Europos prokuratūra. 5.1. Veiklą pradedančios agentūros 5.1.1. Europos bankininkystės institucija (EBI) 2014 m. pasibaigus EBI veiklos pradžios etapui, agentūrai reikės papildomų išteklių naujoms užduotims, susijusioms su bankų atgaivinimu ir pertvarkymu (COM(2012) 280), bendru priežiūros mechanizmu (COM(2012) 511) ir reglamentu dėl bankams taikomų rizikos ribojimo taisyklių (IV direktyva dėl kapitalo poreikio (DKP IV) ir Reglamentas dėl kapitalo poreikio (RKP), COM(2011) 452), vykdyti. Papildomų darbuotojų, kurių reikės užduotims bankų atgaivinimo srityje vykdyti, skaičius jau buvo tinkamai numatytas prie pirminio Komisijos pasiūlymo pridėtoje finansinėje pažymoje, tačiau darbuotojų, kurių reikės su bendru priežiūros mechanizmu ir su DKP IV bei RKP susijusioms užduotims vykdyti, skaičius buvo nustatytas iš naujo atsižvelgiant į tai, kad Europos Parlamentas ir Taryba padidino šios agentūros vaidmens svarbą. Atsižvelgiant į tai, kad ši agentūra tik pradeda veiklą ir į naujas jos užduotis, 2014–2017 m. jai gali būti skirti 62 papildomi etatai (įskaitant papildomus etatus, skirtus darbuotojų mažinimui veiklos pradžios etape kompensuoti) ir atitinkama biudžeto lėšų suma. Numatoma, kad bendras etatų skaičius padidės nuo 93 etatų (2013 m.) iki 145 etatų (2020 m.). Numatoma, kad visu pajėgumu agentūra ims veikti 2019 m. Skiriamų ES lėšų suma per nurodytą laikotarpį didės, nes bus priimta papildomų darbuotojų naujoms užduotims vykdyti ir atitinkamai didės susijusios išlaidos, kaip antai su pastatais ar IT sistemomis susijusios išlaidos. Numatoma, kad šios rūšies išlaidos per visą nurodytą laikotarpį stabiliai sudarys 40 proc. visų skiriamų ES lėšų sumos. 5.1.2. Europos draudimo ir pensijų institucija (EIOPA) 2014 m. pasibaigus EIOPA veiklos pradžios etapui, agentūrai reikės papildomų išteklių naujoms užduotims, visų pirma susijusioms su pasiūlymu dėl naujos draudimo tarpininkavimo direktyvos (COM(2012) 360), pagrindinių priežiūros užduočių (įskaitant bendras patikras vietoje) plėtra, vartotojų apsauga ir finansiniu stabilumu (t. y., ataskaitų teikimu pagal direktyvą „Mokumas II“), vykdyti. Atsižvelgiant į tai, kad ši agentūra tik pradeda veiklą ir į naujas jos užduotis, 2014–2017 m. jai gali būti skirta 40 papildomų etatų (įskaitant papildomus etatus, skirtus darbuotojų mažinimui veiklos pradžios etape kompensuoti) ir atitinkama asignavimų suma. Numatoma, kad bendras etatų skaičius padidės nuo 80 etatų (2013 m.) iki 112 etatų (2020 m.). Numatoma, kad 2019–2020 m. agentūra veiks visu pajėgumu. Skiriamų ES lėšų suma per nurodytą laikotarpį didės daugiausia dėl to, kad naujoms užduotims vykdyti bus priimta daugiau darbuotojų. 5.1.3. Europos vertybinių popierių ir rinkų institucija (ESMA) 2014 m. pasibaigus ESMA veiklos pradžios etapui, agentūrai reikės papildomų išteklių naujoms užduotims, susijusioms su kelias naujais reglamentais, kuriais jai pavedamos papildomos pareigos, visų pirma susijusios su nacionalinės priežiūros veiklos priežiūra, registravimu, sertifikavimu ir koordinavimu (įskaitant reglamentuose dėl kredito reitingo agentūrų, skolintų vertybinių popierių pardavimo, Europos ilgalaikių investicijų fondų ir Europos rinkos infrastruktūros numatytas pareigas), vykdyti. Atsižvelgiant į tai, kad ši agentūra tik pradeda veiklą ir į naujas jos užduotis, 2014–2017 m. jai gali būti skirti 54 papildomi etatai (įskaitant papildomus etatus, skirtus darbuotojų mažinimui veiklos pradžios etape kompensuoti) ir atitinkama atlyginimams skirtų asignavimų suma. Numatoma, kad bendras etatų skaičius padidės nuo 121 etato (2013 m.) iki 163 etatų (2020 m.). Numatoma, kad 2019–2020 m. agentūra veiks visu pajėgumu. Skiriamų ES lėšų suma per nurodytą laikotarpį didės daugiausia dėl to, kad naujoms užduotims vykdyti bus priimta daugiau darbuotojų. 5.1.4. Europos cheminių medžiagų agentūra (ECHA) Trimis visiškai atskirais reglamentais ECHA yra pavestos šios užduotys: – Veikla cheminių medžiagų srityje. ECHA veikla cheminių medžiagų srityje, kuri šiai agentūrai pavesta jos steigimo reglamentu (EB) Nr. 1907/2006, 2014–2020 m. laikytina visu pajėgumu vykdoma veikla. Papildomų žmogiškųjų išteklių nenumatoma. Optimizavus dabartinių agentūros užduočių paskirstymą iš 451 planinio etato (2013 m.) liks 404 etatai (2020 m.). Per nurodytą laikotarpį, atsižvelgiant į pasirinktą etatų mažinimo laiką ir į numatomas pajamas iš pramonės subjektų mokamų mokesčių, numatoma šiai agentūrai skirti 381,7 mln. EUR išlyginamąją ES lėšų sumą. Dėl kasmetinių numatomos pramonės subjektų mokamų mokesčių sumos svyravimų atitinkamai svyruoja ir reikiama išlyginamoji ES lėšų suma. – Veikla biocidų srityje. Reglamentu (ES) Nr. 528/2012 ECHA pavedimai nuo 2013 m. rugsėjo 1 d. papildomi užduotimis, susijusiomis su biocidinių produktų tiekimu rinkai ir jų naudojimu. Dėl šios priežasties veiklos biocidų srityje atžvilgiu ECHA 2014–2015 m. priskirtina prie veiklą pradedančių agentūrų. Per šiuos metus ši veikla palaipsniui bus pradėta vykdyti visu pajėgumu ir, renkant pramonės subjektų mokamus mokesčius, taps iš dalies finansuojama savo lėšomis. Atsižvelgiant į Reglamento Nr. 528/2012 42 straipsnį, šios veiklos mastas padidės 2017 m., kai dar trys produktų tipai bus pripažinti atitinkančiais reikalavimus, ir 2020 m., kai atitinkančiais reikalavimus bus pripažinti ir visi likę produktų tipai. Todėl 2017 m. ir 2020 m. ši agentūra priskirtina prie naujas užduotis vykdančių agentūrų kategorijos. Šiai agentūrai skirtina išlyginamoji ES lėšų suma dėl numatomo pajamų iš mokesčių augimo per nurodytą laikotarpį mažėja. Nuo 2019 m. agentūra visą veiklą finansuos savo lėšomis. Atsižvelgiant į tai, kad ši agentūra tik pradeda vykdyti tam tikrą veiklą ir į naujas jos užduotis, 2014–2015 m. jai gali būti skirti trys papildomi etatai (iš kurių du skirti darbuotojų mažinimui veiklos pradžios etape kompensuoti) ir atitinkama atlyginimams skirtų asignavimų suma. 2017–2018 m. šiai agentūrai gali būti skirti du etatai, o 2019–2020 m. dar 7 papildomi (savo lėšomis finansuojami) etatai. Numatoma, kad bendras etatų, tiesiogiai susijusių su veikla biocidų srityje, skaičius padidės nuo 47 etatų (2013 m.) iki 54 etatų (2020 m.). 2017 m. naujoms užduotims vykdyti reikiamų papildomų darbuotojų klausimą agentūra turės spręsti perskirstydama savo personalą, nes naujai skirtų etatų skaičių atsvers į etatų perskirstymo rezervą perkelsimų etatų skaičius. – Veikla, susijusi su išankstiniu pranešimu apie sutikimą (IPS). Reglamentu (ES) Nr. 649/2012 ECHA pavedimai nuo 2014 m. kovo 1 d. papildomi užduotimis, susijusiomis pavojingų cheminių medžiagų eksportu ir importu (IPS). Dėl šios priežasties veiklos IPS srityje atžvilgiu ECHA 2014–2015 m. priskirtina prie veiklą pradedančių agentūrų. Per šiuos metus ši veikla palaipsniui bus pradėta vykdyti visu pajėgumu. Numatoma, kad šios agentūros tvarkomų pranešimų apie eksportą skaičius kasmet didės 10 proc., todėl, pripažįstant vis labiau jusimą to poveikį, 2017 m. ši agentūra priskiriama prie naujas užduotis vykdančių agentūrų kategorijos. Skiriamų ES lėšų suma per nurodytą laikotarpį mažės, nes personalo išlaidų didėjimą atsvers veiklos išlaidų, susijusių su pradiniu duomenų bazių ir programinės įrangos diegimu, mažėjimas. Atsižvelgiant į tai, kad ši agentūra tik pradeda vykdyti tam tikrą veiklą ir į naujas jos užduotis, 2014 m. jai gali būti skirtas vienas papildomas etatas ir atitinkama asignavimų suma, o 2018 m. dar 1 papildomas etatas. Taigi etatų, tiesiogiai susijusių su veikla IPS srityje, skaičius padidės nuo 5 etatų (2013 m.) iki 7 etatų (2020 m.). 5.1.5. Europos prieglobsčio paramos biuras (EASO) 2014 m. pasibaigus EASO veiklos pradžios etapui, agentūra ims veikti visu pajėgumu. Atsižvelgiant į tai, kad ši agentūra tik pradeda veiklą ir pereina į naujas užduotis vykdančių agentūrų kategoriją, 2014–2015 m. jai gali būti skirta 10 papildomų etatų (įskaitant vieną etatą, skirtą darbuotojų mažinimui veiklos pradžios etape kompensuoti) ir atitinkama atlyginimams skirtų asignavimų suma. Numatoma, kad bendras etatų skaičius padidės nuo 45 etatų (2013 m.) iki 51 etato (2020 m.). Skiriamų ES lėšų suma 2014–2015 m. didės daugiausia dėl darbuotojų skaičiaus augimo, susijusio su EASO veiklos pradžios etapo užbaigimu. 5.1.6. Europos IT sistemų operacijų valdymo agentūra (eu.LISA) Numatoma, kad naujai įsteigta agentūra eu.LISA visu pajėgumu pradės veikti 2015 m. Nuo 2016 m. agentūra be jau vykdomų užduočių turės imtis kurti ir valdyti dvi naujas pažangaus sienų valdymo paketą (COM(2013) 95, 96 ir 97) sudarančias IT sistemas, konkrečiai, atvykimo ir išvykimo sistemą bei registruotų keliautojų programą. Be to, nuo 2016 m., siekiant užtikrinti atitiktį naujiems reikalavimams, kilsiantiems perėjus prie biometrinių sistemų, reikės atnaujinti jau naudojamas sistemas: Šengeno informacinę sistemą, Vizų informacinę sistemą ir EURODAC. Papildomoms veiklos išlaidoms, susijusioms su pažangaus sienų valdymo paketu ir sistemų atnaujinimu biometrijos tikslais, padengti agentūrai eu.LISA skiriamų ES lėšų sumą 2015 m. reikės padidinti 4,67 mln. EUR, o 2016 m. – 20,6 mln. EUR. Galiausiai į 2015 m. skirsimą sumą įskaičiuotos vienkartinės statybos projekto išlaidos (19 mln. EUR). Atsižvelgiant į tai, kad ši agentūra tik pradeda veiklą ir į naujas jos užduotis, 2014–2017 m. jai gali būti skirti 5 papildomi etatai, skirti darbuotojų mažinimui veiklos pradžios etape kompensuoti. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 120 etatų (2013 m.) iki 113 etatų (2020 m.). 5.2. Naujas užduotis vykdančios agentūros 5.2.1. Europos GNSS agentūra (GSA) Komisijos pasiūlyme dėl naujo GNSS reglamento (COM(2011) 814), kuriuo nustatoma nauja programų „Galileo“ ir EGNOS valdymo struktūra ir jų finansavimas 2014–2020 m., agentūrai GSA 2014–2018 m. pavedamos naujos užduotys. Siekdama Europos Parlamentui ir Tarybai pateikti visapusiškos informacijos apie sąlygas, kuriomis GSA vykdys pagal naują valdymo modelį jai pavestas užduotis, 2013 m. vasario 6 d. Komisija priėmė pasiūlymą pakeisti GSA reglamentą (ES) Nr. 912/2010 (COM(2013) 40). Atsižvelgiant į naujas šios agentūros užduotis, 2014–2018 m. jai gali būti skirti 48 papildomi etatai ir atitinkama asignavimų suma. Į šį skaičių įeina 3 etatai, skirti darbuotojų mažinimui, kurį GSA jau atliko siekdama įgyvendinti tikslą sumažinti darbuotojų skaičių 5 proc., kompensuoti. Atsižvelgus į šį faktą ir į kasmet į etatų perskirstymo rezervą perkelsimų etatų skaičių, bendras etatų skaičius padidės nuo 77 etatų (2013 m.) iki 120 etatų (2020 m.). Be to, šiai agentūrai skiriamos ES lėšos didės, nes reikės padengti vienkartines naujų patalpų Prahoje statybos darbų išlaidas (kurios 2015 m. sudarys 2,9 mln. EUR, o 2016 m. – 0,6 mln. EUR). Be šių vienkartinių išlaidų nuo 2016 m. vidurio 0,5 mln. EUR padidės metinės eksploatavimo išlaidos, taip pat prisidės metinės 1,3 mln. EUR nuomos išlaidos. Be to, numatomos ir šios „Galileo“ saugumo stebėjimo centrų (GSMC) Jungtinėje Karalystėje ir Prancūzijoje IT infrastruktūros išlaidos: 2014 m. – 1,2 mln. EUR IT sistemų užbaigimo išlaidos, 2018 m. – 1 mln. EUR serverių keitimo išlaidos. Padidėjusi GSA skirtinų ES lėšų suma bus dengiama iš programos „Galileo“ finansinio paketo. 5.2.2. Europos aviacijos saugos agentūra (EASA) EASA 2015–2018 m. laikytina naujas užduotis vykdančia agentūra, visų pirma dėl naujų užduočių, susijusių su trečiųjų šalių oro vežėjais, kaip numatyta šios agentūros steigimo reglamente, ir su nuotoliniu būdu pilotuojamais orlaiviais. Atsižvelgiant į naujas šios agentūros užduotis, 2014–2017 m. jai gali būti skirta 16 papildomų etatų ir atitinkama asignavimų suma. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 692 etatų (2013 m.) iki 639 etatų (2020 m.). Galiausiai papildomų asignavimų reikės išlaidoms, kurios ir 2015 m., ir 2016 m. sudarys 1,5 mln. EUR, susijusioms su EASA statybos projektu, padengti. 5.2.3. Europos jūrų saugumo agentūra (EMSA) Reglamentu (ES) Nr. 100/2013 EMSA pavedama papildomų užduočių, visų pirma kad būtų sudarytos palankesnės Europos jūrų transporto erdvės be kliūčių kūrimo sąlygos. Dėl šios priežasties EMSA iki 2015 m. priskirtina prie naujas užduotis vykdančių agentūrų kategorijos. Atsižvelgiant į naujas šios agentūros užduotis, 2014–2015 m. jai gali būti skirti 2 papildomi etatai ir atitinkama asignavimų suma. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 213 etatų (2013 m.) iki 195 etatų (2020 m.). EMSA skiriamos ES lėšos nurodytu laikotarpiu didės. Tai susiję su EMSA vykdomos kovos su tarša priemonių programos finansavimu, kurio suma, remiantis reglamento projektu (COM(2013) 174), iki 2020 m. nuolat didės. Galiausiai į skirtinų ES lėšų sumą įskaičiuotos ir išlaidos, susijusios su trimis papildomais sutartininkais, įdarbinsimais nuo 2016 m. užduotims, susijusioms su programa „Copernicus“, vykdyti. 5.2.4. Europos geležinkelio agentūra (ERA) ERA pagrįstai priskirtina prie naujas užduotis vykdančių agentūrų kategorijos dėl 2015 m., kaip numatoma, įsigaliosiančio reglamento, kurio projektas jau parengtas (COM(2013) 27). Atsižvelgiant į naujas šios agentūros užduotis, 2014–2018 m. jai gali būti skirta 18 papildomų etatų. Su papildomai skirtais etatais susijusias išlaidas numatoma dengti iš reglamento projekte numatytų rinkti mokesčių ir rinkliavų. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius padidės nuo 143 etatų (2013 m.) iki 148 etatų (2020 m.). Skirtinų ES lėšų sumų dydis atitinka prie reglamento projekto pridėtoje finansinėje pažymoje nurodytą poveikį biudžetui. 5.2.5. Europos tinklų ir informacijos apsaugos agentūra (ENISA) 2013 m. gegužės 21 d. priimtu Reglamentu (ES) Nr. 526/2013 papildomi šios agentūros pavedimai ir užduotys. Naujos užduotys visų pirma susijusios su kibernetinio saugumo politikos formavimu (studijos, moksliniai tyrimai ir analizė), valstybių narių ir ES institucijų (ES CERT) gebėjimų ugdymu, tinklų ir informacijos apsaugos mokymų siūlymu susijusioms viešosioms įstaigoms ir parama kuriant Europos išankstinio perspėjimo mechanizmą. Todėl ENISA iki 2016 m. priskirtina prie naujas užduotis vykdančių agentūrų kategorijos, o nuo 2017 m. – prie visu pajėgumu veikiančių agentūrų kategorijos. Atsižvelgiant į naujas šios agentūros užduotis, 2014–2017 m. jai gali būti skirti 5 papildomi etatai. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius 2014–2017 m. padidės 1 etatu, o vėliau vėl sumažės iki 2013 m. lygio – 47 etatų. Skiriamų ES lėšų sumos svyravimus lems planinių etatų skaičiaus pokyčiai, planuojamas išorės personalo priėmimas ir veiksmingumo padidėjimas atlikus šios agentūros vidaus pertvarką. 5.2.6. Energetikos reguliavimo institucijų bendradarbiavimo agentūra (ACER) 2014–2016 m. ACER priskirta prie naujas užduotis vykdančių agentūrų kategorijos, nes palaipsniui pradės vykdyti užduotis, jai pavestas Reglamentu (ES) Nr. 1227/2011 (Reglamentas dėl energijos rinkos vientisumo ir skaidrumo) ir Reglamentu (ES) Nr. 347/2013 (TEN-E gairės). Šiai agentūrai skiriamų ES lėšų suma nuo 2014 m. didės, nes reikės padengti periodines IT infrastruktūros, reikalaujamos pagal Reglamentą dėl energijos rinkos vientisumo ir skaidrumo, techninės priežiūros išlaidas (sudarančias 1,5 mln. EUR per metus), ir dėl darbuotojų skaičiaus pokyčių. Atsižvelgiant į naujas TEN-E gairėse numatytas šios agentūros užduotis (daugiausia susijusias su bendros svarbos dujų ir elektros energijos infrastruktūros projektų nustatymu ir stebėjimu), 2014–2017 m. ACER gali būti skirti 8 papildomi etatai ir atitinkama asignavimų suma. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius padidės nuo 49 etatų (2013 m.) iki 52 etatų (2020 m.). 5.2.7. Europos aplinkos agentūra (EEA) Atsižvelgiant į didelę EEA patirtį vykdant programos „Corine Land Cover“ ir kitą GMES pradinių operacijų veiklą (padėjusią pagrindus žemės paviršiaus stebėsenos veiklai), EEA nurodyta kaip potenciali žemės paviršiaus stebėsenos programos „Copernicus“ įgyvendinimo koordinatorė. Atsižvelgiant į šią naują užduotį, numatoma atitinkamai keisti šios agentūros teisinį pagrindą, todėl 2016 m. ji priskirtina prie naujas užduotis vykdančių agentūrų kategorijos. Šiai naujai užduočiai vykdyti tebus įdarbinti penki papildomi sutartininkai. Kadangi bus 5 proc. mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 138 etatų (2013 m.) iki 124 etatų (2020 m.). 5.2.8. Europos vaistų agentūra (EMA) EMA yra naujas užduotis vykdanti agentūra, nes palaipsniui pradeda vykdyti papildomą veiklą, pavestą agentūrai 2010 m. iš esmės peržiūrėtais farmakologinio budrumo teisės aktais, taikytinais nuo 2012 m. liepos mėn. (Reglamentas (ES) Nr. 1235/2010 ir Direktyva 2010/84/ES). Europos Parlamento ir Tarybos pavestoms papildomoms užduotims vykdyti reikia daugiau išteklių, nei buvo numatyta pirminėje finansinėje pažymoje, visų pirma turint omenyje suteiktus įgaliojimus, susijusius su vaistais, kurių rinkodaros leidimai išduoti nacionaliniu lygmeniu, ir padidintus įgaliojimus, susijusius su vaistais, kurių rinkodaros leidimai išduoti centralizuotai. Atsižvelgiant į naujas šios agentūros užduotis, 2015–2018 m. jai gali būti skirti 38 papildomi etatai. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 611 etatų (2013 m.) iki 588 etatų (2020 m.). Šiuo metu apie 80 proc. EMA biudžeto finansuojama iš mokesčių; tikimasi, kad ši dalis 2014–2020 m. didės. Kadangi visa nauja farmakologinio budrumo veikla bus visiškai finansuojama iš papildomų mokesčių, skiriamų ES lėšų suma per nurodytą laikotarpį iš esmės nesikeis, turint omenyje prognozuojamų pajamų iš pramonės subjektų mokamų mokesčių poveikį poreikiui gauti išlyginamųjų ES lėšų sumų. 5.2.9. Europos operatyvaus bendradarbiavimo prie išorės sienų valdymo agentūra (FRONTEX) 2014–2018 m. FRONTEX priskirtina prie naujas užduotis vykdančių agentūrų kategorijos, turint omenyje numatomas papildomas užduotis, susijusias su Europos sienų stebėjimo sistema (EUROSUR, (COM(2011) 873). Atsižvelgiant į šias naujas užduotis, 2014–2018 m. šiai agentūrai gali būti skirti 8 papildomi etatai ir atitinkama asignavimų suma. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą, bendras etatų skaičius sumažės nuo 153 etatų (2013 m.) iki 145 etatų (2020 m.). Numatoma, kad 2019–2020 m. agentūra veiks visu pajėgumu. Turint omenyje tai, kad reikės dengti su EUROSUR susijusias veiklos išlaidas, FRONTEX skiriamų ES lėšų suma 2014 m. padidės 3 mln. EUR, 2015 m. – 5 mln. EUR, 2016 m. – 7,5 mln. EUR, o nuo 2017 m. – 10 mln. EUR. Be to, atsižvelgiant į nuolatinį Sąjungos išorės sienoms tenkantį migracijos spaudimą, nuo 2015 m. numatoma skiriamų ES lėšų sumą papildomai didinti 3 mln. EUR, kad būtų sustiprintas įprastas FRONTEX veiklos pajėgumas. 5.2.10. Europos policijos biuras (Europolas) Atsižvelgiant į pasiūlymą iš dalies keisti Europolo steigimo reglamentą (COM(2013) 172 ir 173), ši agentūra priskirtina prie naujas užduotis vykdančių agentūrų kategorijos. Europolas turės galimybę sujungti savo veiklą su šiuo metu Europos policijos koledžui (CEPOL) priskirta veikla, užtikrinti tarpusavio sąveiką ir iki 2020 m. sutaupyti apie 17 mln. EUR. Kita vertus, peržiūrėjus Europolo pavedimus, siūloma papildyti juos dviem naujomis užduotimis, susijusiomis su teisėsaugos pareigūnų mokymo programomis ir Kovos su elektroniniu nusikalstamumu centro plėtra. Atsižvelgiant į naujas šios agentūros užduotis, 2014–2018 m. jai gali būti skirta 15 papildomų etatų ir atitinkama asignavimų suma. Kadangi kartu 5 proc. bus mažinamas darbuotojų skaičius ir dalis etatų kasmet perkeliama į etatų perskirstymo rezervą bendras etatų skaičius sumažės nuo 457 etatų (2013 m.) iki 427 etatų (2020 m.). Galiausiai 2015 m. šiai agentūrai skiriamų ES lėšų suma bus padidinta 12,5 mln. EUR, kad būtų padengtos išlaidos, susijusios su tolesniu papildomiems pavedimams vykdyti reikiamų IT priemonių (duomenų rinkimo ir tvarkymo priemonių ir su elektroniniu nusikalstamumu susijusių informacinių ir ryšių technologijų) tobulinimu. 5.2.11. Europos policijos koledžas (CEPOL) CEPOL priskirtas prie visu pajėgumu veikiančių agentūrų kategorijos, nors, šiai agentūrai susijungus su Europolu (COM(2013) 172 ir 173), jos darbuotojai bus paskirti įgyvendinti teisėsaugos pareigūnų mokymo programas, nustatysimas 2015 m. ir 2016 m. Numatant CEPOL darbuotojų skaičių atsižvelgta į tai, kad po numatomo susijungimo su Europolu padidėtų veiksmingumas. Todėl bendras agentūros etatų skaičius per nurodytą laikotarpį išliks toks pats kaip 2013 m. – 28 etatai, išskyrus 2014–2017 m., kai laikinai sumažės vienu etatu. 5.2.12. Europos teisminio bendradarbiavimo padalinys (Eurojustas) 2014 m. Eurojustas ims veikti visu pajėgumu ir išliks priskirtas prie šios kategorijos per visą nurodytą laikotarpį. Pasiūlyme keisti Eurojusto steigimo aktą, kurį Komisija tikisi priimti kartu su pasiūlymu steigti Europos prokuratūrą (žr. toliau), daugiausia dėmesio skiriama Eurojusto valdymo struktūrai. Kadangi bus 5 proc. mažinamas darbuotojų skaičius ir dalis etatų kasmet perkeliama į etatų perskirstymo rezervą, Eurojusto bendras etatų skaičius sumažės nuo 213 etatų (2013 m.) iki 191 etato (2020 m.). 2014–2020 m. Eurojustui skirtinų ES lėšų suma nustatyta atsižvelgus į tai, kad ši agentūra veikia visu pajėgumu. Kita vertus, Eurojusto naujam statybos projektui bendrai finansuoti reikės skirti papildomų asignavimų, kurių suma 2015 m. sudarys 10,9 mln. EUR, o 2016 m. – 7,25 mln. EUR. 5.3. Komisijos pasiūlymai dėl steigsimų naujų įstaigų Būsimoms ES įstaigoms netaikomas šis komunikatas, kuriame pateikiami numatomi jau veikiančių žinomų decentralizuotų agentūrų išteklių skaičiai. Kita vertus, finansinių išteklių programavimo atžvilgiu, jeigu naujoms įstaigoms reikės finansavimo iš ES biudžeto, jis turės būti skiriamas atsižvelgiant į orientacinius agentūrų išlaidų paketus pagal DFP išlaidų kategorijas. Šiame skyriuje trumpai aprašomos dvi teisėkūros iniciatyvos, kuriomis siūloma steigti šiuo metu Komisijos numatomas naujas ES įstaigas – Europos bankų pertvarkymo valdybą ir Europos prokuratūrą. 5.3.1. Europos bankų pertvarkymo valdyba Komisija priėmė pasiūlymą steigti Europos bankų pertvarkymo valdybą[16]. Ši įstaiga greičiausiai bus įsteigta 2014 m., kad galėtų tapti visiškai veiksni iki 2014 m. pabaigos. Numatoma, kad ši valdyba bus visiškai finansuojama įmokomis iš bankininkystės sektoriaus, taigi jai steigti nereikės skirti ES biudžeto lėšų. Todėl šios valdybos steigimas neturės įtakos 1a kategorijos („Konkurencingumas augimui ir užimtumui skatinti“) orientaciniam agentūrų išlaidų paketui. Dėl žmogiškųjų išteklių numatoma, kad šiai valdybai reikės 309 visos darbo dienos ekvivalentais išreikštų vienetų – planinių etatų, sutartininkų ir deleguotųjų nacionalinių ekspertų. Šiai naujai įstaigai reikiamų etatų atžvilgiu netaikomas tikslas sumažinti darbuotojų skaičių 5 proc. 5.3.2. Europos prokuratūra Komisija ketina 2013 m. liepos mėn. priimti pasiūlymą steigti Europos prokuratūrą. Šiame pasiūlyme bus numatytos šiai naujai įstaigai iki 2020 m. ir vėliau palaipsniui skirtinos užduotys ir ištekliai. Turėtų būti numatyta, kad steigiant Europos prokuratūrą administraciniais ištekliais dalysis ir paramą teiks Eurojustas, kuris, pagal Sutarties dėl Europos Sąjungos veikimo 86 straipsnį, turėtų atlikti savo vaidmenį steigiant šią įstaigą, taip pat, kad bus perskirstyti ir Europos prokuratūros veiklos funkcijas įgyvendins OLAF darbuotojai. Numatoma, kad Europos prokuratūros steigimas bus visiškai finansuojamas ES biudžeto lėšomis pagal 3 išlaidų kategoriją („Saugumas ir pilietybė“). ES lėšų Europos prokuratūrai bus palaipsniui skiriama atsižvelgiant į 2014–2020 m. orientacinį agentūrų išlaidų paketą pagal tą išlaidų kategoriją. Kita vertus, bendras poveikis biudžetui nebus didelis dėl perskirstymų, susijusių su 5 išlaidų kategorija („Administravimas“). 6. Tolesni veiksmai Šiame komunikate programuojami decentralizuotų agentūrų žmogiškieji ir finansiniai ištekliai iki 2020 m. Šiuo programavimu neatmetama galimybė, agentūroms užtikrinus didesnį veiksmingumą, kai kurias užduotys vykdyti naudojant mažiau, nei numatyta, išteklių. Kita vertus, nuolat plėtojant įvairių sričių ES politiką šiuo metu veikiančioms agentūroms gali tekti papildomai prisidėti savo žiniomis. Galimi teisėkūros pasiūlymai, kuriais būtų keičiamas jau veikiančių agentūrų veiklos mastas, bus rengiami atsižvelgiant į šiame komunikate numatytus finansinių ir žmogiškųjų išteklių kiekius. Teisėkūros pasiūlymuose, kuriais bus reikalaujama papildyti atskirų šiuo metu veikiančių agentūrų žmogiškuosius išteklius, kartu bus reikalaujama atitinkamai sumažinti kitų agentūrų ir (arba) Komisijos (jei ši perduoda savo užduotis agentūroms) planinių etatų skaičių. Šiuo atžvilgiu agentūros, kaip ir visos kitos ES institucijos ir įstaigos, turės didinti savo veiklos veiksmingumą ir prireikus perskirstyti savo žmogiškuosius išteklius, visų pirma perkeliant koordinavimo ir pagalbines funkcijas vykdančius darbuotojus į operatyvinės veiklos sritį. Siekiant užtikrinti geriausią turimų išteklių panaudojimą ir veiksmingą ir efektyvų agentūrų valdymą, bus stengiamasi užtikrinti agentūrų tarpusavio sąveiką. Šiuo tikslu taip pat gali būti pasiūlyta jungti šiuo metu veikiančias agentūras, kaip kad neseniai pasiūlyta sujungti Europolą ir CEPOL. Kaip numatyta Komisijos parengtame bendro požiūrio į decentralizuotas agentūras įgyvendinimo veiksmų plane, Komisija aktyviai ieško būdų padidinti savo šiuo metu agentūroms teikiamos paramos, pavyzdžiui, personalo valdymo ir apskaitos bei finansų srityse, intensyvumą ir mastą, kad būtų sumažintos administracinės išlaidos ir agentūros, naudodamos turimus išteklius, galėtų pasiekti rezultatų, kurių iš jų tikimasi. Šiuo atžvilgiu Komisija taip pat peržiūrės decentralizuotoms agentūroms taikomą finansinį pagrindų reglamentą, kad geriau aprūpintų jas veiksmingesnėmis ataskaitų teikimo ir finansų valdymo priemonėmis. Remdamasi šiuo komunikatu Komisija ketina pradėti šiuo metu galiojančio Tarpinstitucinio susitarimo dėl biudžetinės drausmės ir patikimo finansų valdymo 47 punkte[17] numatytą procedūrą. I priedas 2014–2020 m. apžvalga. Išlaidų kategorijai „Konkurencingumas augimui ir užimtumui skatinti“ priklausančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Europos cheminių medžiagų agentūra (ECHA). Cheminių medžiagų teisės aktai || 02 03 03 || Helsinkis || 2006 || 2014–2020 || 0 || 0 || 67,879 || 76,805 || 75,533 || 24,517 || 67,224 || 67,682 || 379,640 || Iš dalies finansuojama savo lėšomis Patvirtinti planiniai etatai || || || || || 451 || 441 || 431 || 420 || 410 || 404 || 404 || 404 || Europos GNSS agentūra (GSA) || 02 05 11 || Praha || 2004 || 2019–2020 || 14,159 || 24,651 || 26,840 || 28,350 || 27,847 || 30,848 || 30,722 || 30,964 || 200,222 || Dalis etatų bus perkelta iš Komisijos Patvirtinti planiniai etatai || (02 05 02) || (Briuselis) || || || 77 || 96 || 102 || 113 || 116 || 118 || 119 || 120 || || Europos gyvenimo ir darbo sąlygų gerinimo fondas (EUROFOUND) || 04 03 11 || Dublinas || 1975 || 2014–2020 || 20,371 || 20,371 || 20,371 || 20,371 || 20,371 || 20,371 || 20,779 || 21,195 || 143,829 || Patvirtinti planiniai etatai || (04 04 03) || || || || 101 || 99 || 97 || 95 || 93 || 91 || 91 || 91 || || Europos darbuotojų saugos ir sveikatos agentūra (EU-OSHA) || 04 03 12 || Bilbao || 1994 || 2014–2020 || 14,678 || 14,095 || 14,679 || 14,679 || 14,679 || 14,973 || 15,273 || 15,579 || 103,957 || Patvirtinti planiniai etatai || (04 04 04) || || || || 44 || 43 || 42 || 41 || 40 || 40 || 40 || 40 || || Europos aviacijos saugos agentūra (EASA) || 06 02 02 || Kelnas || 2002 || 2014, 2019–2020 || 34,862 || 34,174 || 36,370 || 36,370 || 34,870 || 34,870 || 35,568 || 36,279 || 248,501 || Iš dalies finansuojama savo lėšomis Patvirtinti planiniai etatai || (06 02 01) || || || || 692 || 678 || 672 || 662 || 650 || 639 || 639 || 639 || Europos jūrų saugumo agentūra (EMSA) || 06 02 03 || Lisabona || 2002 || 2016–2020 || 55,892 || 50,453 || 52,656 || 53,879 || 55,083 || 56,963 || 57,984 || 59,692 || 386,710 || Iš jų kovos su tarša priemonėms || 06 02 03 02 || || || || 22,663 || 19,675 || 20,600 || 21,600 || 22,800 || 24,675 || 25,050 || 26,100 || 160,500 || Patvirtinti planiniai etatai || (06 02 02) || || || || 213 || 210 || 207 || 202 || 198 || 195 || 195 || 195 || || Europos geležinkelio agentūra (ERA) || 06 02 04 || Lilis || 2004 || 2015–2020 || 25,007 || 25,007 || 25,613 || 26,000 || 26,000 || 26,250 || 26,500 || 26,750 || 182,120 || Patvirtinti planiniai etatai || (06 02 08) || Valansjenas || || || 143 || 140 || 137 || 134 || 139 || 148 || 148 || 148 || || Europos tinklų ir informacijos apsaugos agentūra (ENISA) || 09 02 03 || Heraklionas || 2004 || 2017–2020 || 8,335 || 8,822 || 9,372 || 10,120 || 10,322 || 10,529 || 10,739 || 10,954 || 70,859 || Patvirtinti planiniai etatai || || || || || 47 || 48 || 48 || 48 || 48 || 47 || 47 || 47 || || Europos elektroninių ryšių reguliuotojų institucija (EERRI) (EERRI biuras) || 09 02 04 || Ryga || 2009 || 2014–2020 || 4,191 || 4,163 || 4,163 || 4,246 || 4,246 || 4,331 || 4,418 || 4,506 || 30,073 || Patvirtinti planiniai etatai || || || || || 16 || 16 || 15 || 15 || 14 || 14 || 14 || 14 || || Europos bankininkystės institucija (EBI) || 12 03 02 || Londonas || 2010 || 2019–2020 || 10,387 || 11,304 || 12,021 || 13,104 || 14,115 || 15,123 || 15,683 || 15,997 || 97,349 || Iš dalies finansuojama nacionalinėmis lėšomis Patvirtinti planiniai etatai || (12 04 02) || || || || 93 || 103 || 111 || 125 || 134 || 145 || 145 || 145 || Europos draudimo ir profesinių pensijų institucija (EIOPA) || 12 03 03 || Frankfurtas || 2010 || 2019–2020 || 7,507 || 7,514 || 7,763 || 8,134 || 8,676 || 9,365 || 9,734 || 9,929 || 61,117 || Iš dalies finansuojama nacionalinėmis lėšomis Patvirtinti planiniai etatai || (12 04 03) || || || || 80 || 84 || 87 || 92 || 101 || 112 || 112 || 112 || Europos vertybinių popierių ir rinkų institucija (ESMA) || 12 03 04 || Paryžius || 2010 || 2019–2020 || 8,697 || 9,077 || 9,603 || 10,099 || 10,888 || 11,876 || 12,377 || 12,624 || 76,543 || Iš dalies finansuojama nacionalinėmis lėšomis Patvirtinti planiniai etatai || (12 04 04) || || || || 121 || 128 || 133 || 138 || 150 || 163 || 163 || 163 || Europos profesinio mokymo plėtros centras (CEDEFOP) || 15 02 11 || Salonikai || 1975 || 2014–2020 || 17,434 || 17,434 || 17,434 || 17,434 || 17,434 || 17,434 || 17,783 || 18,138 || 123,091 || Patvirtinti planiniai etatai || (15 02 25) || || || || 100 || 98 || 96 || 94 || 92 || 91 || 91 || 91 || || Energetikos reguliavimo institucijų bendradarbiavimo agentūra (ACER) || 32 02 10 || Liubliana || 2009 || 2017–2020 || 8,941 || 10,880 || 11,266 || 11,492 || 11,492 || 11,492 || 11,722 || 11,957 || 80,301 || IT išlaidos Patvirtinti planiniai etatai || (32 04 10) || || || || 49 || 54 || 54 || 54 || 53 || 52 || 52 || 52 || 1a išlaidų kategorijai priklausančios decentralizuotos agentūros, iš viso || || || || || 230,462 || 237,944 || 316,031 || 331,083 || 331,559 || 288,942 || 336,506 || 342,246 || 2 184,310 || Patvirtinti planiniai etatai || || || || || 2 227 || 2 238 || 2 232 || 2 233 || 2 238 || 2 259 || 2 260 || 2 261 || || 2014–2020 m. apžvalga. 2 išlaidų kategorijai „Tvarus augimas. Gamtos ištekliai“ priklausančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Europos cheminių medžiagų agentūra (ECHA). Veikla biocidų srityje || 07 02 05 01 || Helsinkis || 2012 || 2016, 2018–2020 || 6,071 || 5,064 || 5,789 || 2,435 || 2,435 || 2,226 || 0,000 || 0,000 || 17,948 || Iš dalies finansuojama savo lėšomis Patvirtinti planiniai etatai || (07 03 60) || || || || 47 || 48 || 48 || 47 || 47 || 47 || 53 || 54 || Europos cheminių medžiagų agentūra (ECHA). Veikla IPS srityje || 07 02 05 02 || Helsinkis || 2012 || 2016, 2018–2020 || 1,562 || 1,297 || 1,222 || 1,151 || 1,183 || 1,142 || 1,142 || 1,142 || 8,279 || Patvirtinti planiniai etatai || (07 03 70) || || || || 5 || 6 || 6 || 6 || 6 || 7 || 7 || 7 || || Europos aplinkos agentūra (EEA) || 07 02 06 || Kopenhaga || 1990 || 2014–2015, 2017–2020 || 36,309 || 36,309 || 36,309 || 36,809 || 36,809 || 36,809 || 37,545 || 38,296 || 258,888 || Patvirtinti planiniai etatai || (07 03 09) || || || || 138 || 135 || 132 || 129 || 126 || 124 || 124 || 124 || || Europos žuvininkystės kontrolės agentūra (EŽKA) || 11 06 64 || Vigas || 2005 || 2014–2020 || 9,217 || 9,217 || 9,217 || 9,217 || 9,217 || 9,217 || 9,401 || 9,590 || 65,077 || Patvirtinti planiniai etatai || (11 08 05) || || || || 54 || 53 || 52 || 51 || 49 || 48 || 48 || 48 || || 2 išlaidų kategorijai priklausančios decentralizuotos agentūros, iš viso || || || || || 53,159 || 51,888 || 52,537 || 49,612 || 49,644 || 49,394 || 48,089 || 49,028 || 350,192 || Patvirtinti planiniai etatai || || || || || 244 || 242 || 238 || 233 || 228 || 226 || 232 || 233 || || 2014–2020 m. apžvalga. 3 išlaidų kategorijai „Saugumas ir pilietybė“ priklausančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Europos ligų prevencijos ir kontrolės centras (ECDC) || 17 03 10 || Stokholmas || 2004 || 2014–2020 || 56,727 || 56,766 || 56,766 || 56,766 || 56,766 || 56,766 || 57,901 || 59,059 || 400,791 || Patvirtinti planiniai etatai || (17 03 03) || || || || 198 || 194 || 190 || 186 || 182 || 180 || 180 || 180 || || Europos maisto saugos agentūra (EFSA) || 17 03 11 || Parma || 2002 || 2014–2020 || 76,000 || 77,333 || 77,333 || 77,333 || 77,333 || 77,333 || 77,880 || 80,457 || 546,003 || Patvirtinti planiniai etatai || (17 03 07) || || || || 351 || 344 || 337 || 330 || 323 || 319 || 319 || 319 || || Europos vaistų agentūra (EMA) || 17 03 12 || Londonas || 1993 || 2019–2020 || 39,230 || 39,230 || 40,015 || 40,815 || 40,029 || 40,174 || 40,978 || 41,798 || 283,038 || Iš dalies finansuojama savo lėšomis Iš jų specialiųjų išmokų už retuosius vaistus || 17 03 12 02 || || || || 6,000 || 6,000 || 6,000 || 6,000 || 6,000 || 6,000 || 6,000 || 6,000 || 42,000 Patvirtinti planiniai etatai || (17 03 10) || || || || 611 || 599 || 599 || 599 || 593 || 588 || 588 || 588 || Europos operatyvaus bendradarbiavimo prie išorės sienų valdymo agentūra (FRONTEX) || 18 02 03 || Varšuva || 2004 || 2019–2020 || 79,500 || 80,910 || 86,112 || 88,774 || 91,274 || 91,274 || 93,099 || 94,961 || 626,405 || Patvirtinti planiniai etatai || || || || || 153 || 152 || 151 || 149 || 146 || 145 || 145 || 145 || || Europos policijos biuras (Europolas) || 18 02 04 || Haga || 1995 || 2014, 2019–2020 || 82,562 || 82,212 || 94,714 || 94,716 || 94,718 || 94,720 || 96,614 || 98,546 || 656,589 || Bus jungiama su CEPOL Patvirtinti planiniai etatai || (18 05 02) || || || || 457 || 448 || 443 || 439 || 432 || 427 || 427 || 427 || || Europos policijos koledžas (CEPOL) || 18 02 05 || Bramshilas || 2005 || 2014, 2017–2020 || 8,450 || 8,305 || 8,471 || 8,641 || 8,813 || 9,126 || 9,308 || 9,495 || 62,159 || Bus jungiama su Europolu Patvirtinti planiniai etatai || (18 05 05) || || || || 28 || 27 || 27 || 27 || 27 || 28 || 28 || 28 || || Europos narkotikų ir narkomanijos stebėsenos centras (ENNSC) || 18 02 06 || Lisabona || 1993 || 2014–2020 || 15,550 || 14,794 || 14,794 || 14,794 || 14,794 || 14,794 || 15,090 || 15,392 || 104,452 || Patvirtinti planiniai etatai || (18 05 11) || || || || 84 || 82 || 80 || 79 || 77 || 76 || 76 || 76 || || Didelės apimties IT sistemų laisvės, saugumo ir teisingumo erdvėje operacijų valdymo agentūra (eu.LISA) || 18 02 07 || Talinas, Strasbūras || 2011 || 2017–2020 || 41,000 || 59,380 || 83,064 || 84,727 || 84,742 || 85,700 || 87,414 || 89,163 || 574,190 || Statybos išlaidos Patvirtinti planiniai etatai || (18 02 11) || || || || 120 || 120 || 120 || 118 || 115 || 113 || 113 || 113 || || Europos prieglobsčio paramos biuras (EASO) || 18 03 02 || Valeta || 2010 || 2016–2020 || 12,000 || 14,526 || 15,032 || 15,333 || 15,639 || 15,952 || 16,271 || 16,596 || 109,349 || Patvirtinti planiniai etatai || (18 03 14) || || || || 45 || 49 || 51 || 51 || 51 || 51 || 51 || 51 || || Europos Sąjungos pagrindinių teisių agentūra (FRA) || 33 02 06 || Viena || 2007 || 2014–2020 || 21,246 || 21,229 || 21,229 || 21,229 || 21,229 || 21,654 || 22,088 || 22,530 || 151,188 || Patvirtinti planiniai etatai || (33 02 03) || || || || 78 || 75 || 73 || 72 || 70 || 70 || 70 || 70 || || Europos lyčių lygybės institutas (EIGE) || 33 02 07 || Vilnius || 2006 || 2014–2020 || 7,478 || 7,340 || 7,628 || 7,628 || 7,628 || 7,781 || 7,937 || 8,096 || 54,038 || Patvirtinti planiniai etatai || (33 06 03) || || || || 30 || 29 || 28 || 27 || 26 || 26 || 26 || 26 || || Europos teisminio bendradarbiavimo padalinys (Eurojustas) || 33 03 04 || Haga || 2002 || 2014–2020 || 32,359 || 32,450 || 43,350 || 39,700 || 32,450 || 32,450 || 33,099 || 33,761 || 247,260 || Statybos išlaidos Patvirtinti planiniai etatai || (33 03 02) || || || || 213 || 209 || 205 || 200 || 195 || 191 || 191 || 191 || 3 išlaidų kategorijai priklausančios decentralizuotos agentūros, iš viso || || || || || 471,661 || 494,825 || 548,507 || 550,455 || 545,415 || 547,724 || 558,680 || 569,854 || 3 815,460 || Patvirtinti planiniai etatai || || || || || 2 368 || 2 328 || 2 304 || 2 277 || 2 237 || 2 214 || 2 214 || 2 214 || || 2014–2020 m. apžvalga. 4 išlaidų kategorijai „Europos vaidmuo pasaulyje“ priklausančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Europos mokymo fondas (ETF) || 15 02 12 || Turinas || 1990 || 2014–2020 || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Patvirtinti planiniai etatai || (15 02 27) || || || || 96 || 94 || 92 || 90 || 88 || 86 || 86 || 86 || 4 išlaidų kategorijai priklausančios decentralizuotos agentūros, iš viso || || || || || 20,144 || 20,144 || 20,144 || 20,144 || 20,144 || 20,144 || 20,546 || 20,957 || 142,222 || Patvirtinti planiniai etatai || || || || || 96 || 94 || 92 || 90 || 88 || 86 || 86 || 86 || || 2014–2020 m. apžvalga. 5 išlaidų kategorijai „Administravimas“ priklausančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Europos Sąjungos įstaigų vertimo centras || 31 01 10 || Liuksemburgas || 1994 || 2014–2020 || || || || || || || || || || Finansuojama savo lėšomis Patvirtinti planiniai etatai || (31 01 09) || || || || 206 || 203 || 200 || 197 || 195 || 193 || 193 || 193 || 5 išlaidų kategorijai priklausančios decentralizuotos agentūros, iš viso || || || || || || || || || || || || || || Patvirtinti planiniai etatai || || || || || 206 || 203 || 200 || 197 || 195 || 193 || 193 || 193 || || 2014–2020 m. apžvalga. Veiklą savo lėšomis finansuojančios decentralizuotos agentūros (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Vidaus rinkos derinimo tarnyba (OHIM) || || Alikantė || 1993 || 2014–2020 || || || || || || || || || || Finansuojama savo lėšomis Patvirtinti planiniai etatai || || || || || 861 || 844 || 827 || 810 || 792 || 775 || 775 || 774 || Bendrijos augalų veislių tarnyba (CPVO) || || Anžė || 1994 || 2014–2020 || || || || || || || || || || Finansuojama savo lėšomis Patvirtinti planiniai etatai || || || || || 48 || 47 || 46 || 45 || 44 || 43 || 43 || 43 || Savo veiklą finansuojančios decentralizuotos agentūros, iš viso || || || || || || || || || || || || || || Patvirtinti planiniai etatai || || || || || 909 || 891 || 873 || 855 || 836 || 818 || 818 || 817 || || 2014–2020 m. apžvalga. Decentralizuotos agentūros, iš viso (mln. EUR) Decentralizuotos agentūros pavadinimas || Biudžeto išlaidų kategorija || Vieta || Steigimo metai || 2014–2020 m. laikotarpio metai, kuriais bus veikiama visu pajėgumu || Bendra skirtinų ES lėšų suma ir patvirtintų planinių etatų skaičius || Bendra 2014–2020 m. skirtinų ES lėšų suma || Kita informacija 2013 || 2014 || 2015 || 2016 || 2017 || 2018 || 2019 || 2020 Decentralizuotos agentūros, iš viso || || || || || 775,426 || 804,801 || 937,218 || 951,293 || 946,760 || 906,204 || 963,821 || 982,085 || 6 492,184 || Patvirtinti planiniai etatai || || || || || 6 050 || 5 996 || 5 939 || 5 885 || 5 822 || 5 796 || 5 803 || 5 804 || || II priedas Agentūra || 2020 m. etatų skaičiaus skaičiavimas 2013 m. etatų skaičius (1) || Panaikintų 5 proc. etatų skaičius (2) || Kasmet į rezervą perkelsimo 1 proc. etatų skaičius (3) || Iš rezervo skirsimų etatų skaičius (4) || Bendras 2014–2020 m. pokytis (5 = 4 - 2 - 3) || 2020 m. etatų skaičius (6 = 1 + 5) ECHA. Veikla cheminių medžiagų srityje || 451 || - 18,0 || - 29,0 || - || - 47 || 404 GSA || 77 || - 1,0 || - 4,0 || + 48 || + 43 || 120 EUROFOUND || 101 || - 5,0 || - 5,0 || - || - 10 || 91 EU-OSHA || 44 || - 2,0 || - 2,0 || - || - 4 || 40 EASA || 692 || - 34,5 || - 34,5 || + 16 || - 53 || 639 EMSA || 213 || - 8,5 || - 11,5 || + 2 || - 18 || 195 ERA || 143 || - 6,0 || - 7,0 || + 18 || + 5 || 148 ENISA || 47 || - 2,5 || - 2,5 || + 5 || - || 47 EERRI biuras || 16 || - 1,0 || - 1,0 || - || - 2 || 14 EBI || 93 || - 4,5 || - 5,5 || + 62 || + 52 || 145 EIOPA || 80 || - 4,0 || - 4,0 || + 40 || + 32 || 112 ESMA || 121 || - 6,0 || - 6,0 || + 54 || + 42 || 163 CEDEFOP || 100 || - 4,0 || - 5,0 || - || - 9 || 91 ACER || 49 || - 2,5 || - 2,5 || + 8 || + 3 || 52 ECHA. Veikla biocidų srityje || 47 || - 2,5 || - 2,5 || + 12 || + 7 || 54 ECHA. Veikla IPS srityje || 5 || - || - || + 2 || + 2 || 7 EAA || 138 || - 7,0 || - 7,0 || - || - 14 || 124 EŽKA || 54 || - 2,5 || - 3,5 || - || - 6 || 48 ECDC || 198 || - 8,0 || - 10,0 || - || - 18 || 180 EFSA || 351 || - 13,5 || - 18,5 || - || - 32 || 319 EMA || 611 || - 30,5 || - 30,5 || + 38 || - 23 || 588 FRONTEX || 153 || - 7,5 || - 8,5 || + 8 || - 8 || 145 Europolas || 457 || - 23,0 || - 22,0 || + 15 || - 30 || 427 CEPOL || 28 || - 1,5 || - 1,5 || + 3 || - || 28 ENNSC || 84 || - 4,0 || - 4,0 || - || - 8 || 76 eu.LISA || 120 || - 6,0 || - 6,0 || + 5 || - 7 || 113 EASO || 45 || - 2,0 || - 2,0 || + 10 || + 6 || 51 FRA || 78 || - 4,0 || - 4,0 || - || - 8 || 70 EIGE || 30 || - 1,5 || - 2,5 || - || - 4 || 26 Eurojustas || 213 || - 10,5 || - 11,5 || - || - 22 || 191 Europos mokymo fondas (ETF) || 96 || - 5,0 || - 5,0 || - || - 10 || 86 CdT || 206 || - 1,5 || - 11,5 || - || - 13 || 193 OHIM || 861 || - 43,5 || - 43,5 || - || - 87 || 774 CPVO || 48 || - 2,5 || - 2,5 || - || - 5 || 43 Iš viso || 6 050 || - 276 || - 316 || + 346 || - 246 || 5 804 Iki 2014 m. panaikintų etatų skaičius || || - 27 || || || || Bendras panaikintų 5 proc. etatų skaičius || || - 303 || || || || Iš Komisijos perkeltų etatų skaičius || || || 30 || || || Bendras rezerve esančių etatų skaičius || || || 346 || || || [1] COM(2008) 135, 2008 3 11. [2] Tarpinstitucinio susitarimo projekto [23] punktas. [3] Įskaitant taisomojo biudžeto Nr. 4/2013 projektą. [4] COM(2013) 450, 2013 6 28. [5] Europos cheminių medžiagų agentūra (ECHA) (veikla cheminių medžiagų srityje), Europos jūrų saugumo agentūra (EMSA), Europos geležinkelio agentūra (ERA), Europos ligų prevencijos ir kontrolės centras (ECDC), Europos maisto saugos agentūra (EFSA) ir Europos Sąjungos įstaigų vertimo centras (CdT). [6] Įskaitant dvi agentūras (Vidaus rinkos derinimo tarnybą (OHIM) ir Bendrijos augalų veislių tarnybą (CPVO)), kurių etatų planai neįtraukti į ES biudžetą. [7] Nedideli papildomų etatų poreikiai po 2018 m. bus patenkinti perkėlus etatų iš Komisijos į GSA, kaip nustatyta finansinėje teisės akto pasiūlymo pažymoje (COM(2013) 40), taip pat 2020 m. skyrus vieną paskutinį etatą ECHA poreikiams vykdant veiklą biocidų srityje patenkinti. [8] II tipo mokyklos – tai nacionalinės mokyklos, kurių mokymo programa atitinka Europos mokyklų mokymo programą. [9] Europos cheminių medžiagų agentūra (ECHA), Europos aviacijos saugos agentūra (EASA), Europos tinklų ir informacijos apsaugos agentūra (ENISA), Europos aplinkos agentūra (EEA), Europos ligų prevencijos ir kontrolės centras (ECDC), Europos maisto saugos agentūra (EFSA), Europos policijos koledžas (CEPOL), Europolas, Eurojustas ir Europos didelės apimties IT sistemų laisvės, saugumo ir teisingumo erdvėje operacijų valdymo agentūra (eu.LISA). [10] OL L 298, 2012 10 26. [11] Iš kurių 12 etatų jau panaikinta sudarant 2013 m. biudžetą. [12] Iš kurių 6 etatai jau panaikinti sudarant 2013 m. biudžetą. [13] Iš kurių 9 etatai jau panaikinti sudarant 2013 m. biudžetą. [14] Atsižvelgiant į tai, kad 27 etatai jau buvo panaikinti prieš atliekant šiuos skaičiavimus, 6050 etatų turi būti sumažinti 303 - 27 = 276 etatais. Atsižvelgus į tai, kad iš Komisijos į agentūras bus perkelta 30 etatų, galutinis etatų skaičius – 5 804 etatai. [15] Šiame komunikate Europos lyčių lygybės institutas (EIGE) yra priskirtas prie 3 išlaidų kategorijos. [16] COM(2013) 520, 2013 7 10. [17] OL C 139, 2006 6 14. Tos pačios nuostatos yra numatytos Tarpinstitucinio susitarimo dėl biudžetinės drausmės, bendradarbiavimo biudžeto klausimais ir patikimo finansų valdymo projekto, dėl kurio pasiektas politinis susitarimas, 25 punkte.